Ispaniyada F-18 qiruvchi samolyoti quladi

Ispaniyaning Madrid muxtor viloyatida F-18 qiruvchi samolyoti quladi. “Kommersant”ning yozishicha, havo kemasi uchuvchisi halok bo‘lgan.

El Mundo nashri ma’lumotlariga ko‘ra, hodisa samolyot Torrexon-de-Ardos shaharchasidagi aviabazadan uchib chiqqan vaqti yuz bergan.
Aviahalokat sabablari hozircha noma’lum. Twitter’da hodisa joyidan olingan videoyozuvlar paydo bo‘ldi.
Accidente aéreo: pendientes de @EjercitoAire, imágenes cercanía base aérea de #Torrejón, capatadas por @miguelcomin pic.twitter.com/eBY3CnuTd2
— InfoEmergencias (@InfoEmerg) October 17, 2017
O‘tgan hafta Ispaniyada mamlakatning Milliy bayrami munosabati bilan o‘tkazilgan paraddan qaytayotgan Eurofighter qiruvchi samolyoti qulagan edi.
O‘shanda ham uchuvchi o‘z jonini saqlab qolishga muvaffaq bo‘lmagan edi. Ekspertlarning fikricha, aviahalokat texnik nosozlik oqibatida yuz bergan bo‘lishi mumkin.